**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.06.2022, ora 08:00 – 18.06.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 18.06.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 17.06.2022, la ora 11:00, **Atenţionarea Hidrologică nr. 30,** valabilă în intervalul *17.06.2022 ora 12:00 – 18.06.2022 ora 06:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Arieş, Argeş, Ialomiţa, Moldova, Bistriţa şi râurile mici din judeţul Tulcea,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 17.06.2022 ora 12:00 – 18.06.2022 ora 06:00 pe râurile din bazinele hidrografice: Arieş – bazin amonte S.H. Scărişoara şi afluenţii aferenţi sectorului aval S.H. Scărişoara (judeţele: Alba şi Cluj), Argeş – bazin superior, Dâmboviţa – bazin superior (judeţele: Argeş şi Dâmboviţa), Ialomiţa – bazin amonte S.H. Pucioasa şi afluenţii aferenţi sectorului aval S.H. Pucioasa - amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior şi afluenţi bazin mijlociu şi inferior (judeţele: Prahova, Buzău şi Ialomiţa), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba (judeţele: Suceava, Neamţ şi Bacău) şi râurile mici din judeţul Tulcea.”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARGEŞ, BACĂU, BUZĂU, CLUJ, DÂMBOVIŢA, IALOMIŢA, ILFOV, NEAMŢ, PRAHOVA, SUCEAVA şi TULCEA (12 prefecturi) - COD GALBEN*.

**RÂURI**

**Debitele au fost, în general, staționare**, exceptând râurile din bazinele hidrografice Someș, Jiu, Olt, Vedea, Argeş, Ialomița, cursul inferior al Mureșului şi cursul superior al Prutului, unde au fost în scădere.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-70%, mai mici (sub 30% din normalele lunare) pe râurile din bazinele hidrografice: Iza, Tur, Bistrița (afluent al Someșului Mare), Lăpuș, Crasna, Barcău, Crișuri, Mureș, Bega, Bistra, Pogăniș, Moravița, Caraș, Nera, Cerna, Siret (exceptând bazinul Buzăului și cursurile superioare ale Bistriței și Trotușului), Prut, bazinul superior al Argeșului și pe unii afluenți ai Oltului.

În interval au fost emise trei **ATENȚIONĂRI HIDROLOGICE** pentru fenomene imediate.

A fost în vigoare **ATENȚIONAREA HIDROLOGICĂ nr. 30** din 17.06.2022, până la ora 06:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare**, exceptând râurile din bazinele hidrografice: Jiu, Olt, Argeș, Ialomița, cursurile inferioare ale Someșului, Mureșului și cursul superior al Prutului, unde vor fi în scădere.

Sunt posibile scurgeri pe versanţi, torenţi, pâraie, viituri rapide și creşteri de niveluri şi debite, pe unele râuri mici din zonele de deal și munte, mai ales pe cele din sudul și sud–estul țării, ca urmare a precipitaţiilor prognozate, sub formă de aversă şi cu caracter torenţial.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 17.06.2022 – 18.06.2022 a fost în scădere, având valoarea de 4700 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în scӑdere pe sectorul Gruia - Calafat şi ȋn creştere pe sectorul Bechet - Tulcea.

**Debitul la intrarea în țară (secțiunea Baziaș) va fi în scădere (4400 m3/s).**

În aval de Porțile de Fier, debitele vor fi în scădere pe sectorul Gruia – Bechet și în creștere pe sectorul Corabia – Tulcea.

**2.** **Situaţia meteorologică în intervalul 17.06.2022, ora 09:00 –18.06.2022, ora 06:00**

**Administraţia Naţională de Meteorologie** (A.N.M.) a emis în data de 17.06.2022, la ora 10:00, **Atenţionarea Meteorologică nr. 63**, conform căreia:

**- COD GALBEN:** ,, *În intervalul 17 iunie, ora 11 - 18 iunie, ora 06, în Transilvania, Moldova, Oltenia, Muntenia și local în Dobrogea și Banat, vor fi perioade cu instabilitate atmosferică accentuată. Vor fi descărcări electrice, intensificări ale vântului și vijelii (viteze la rafală de peste 55...75 km/h), averse torenţiale și izolat grindină. Noaptea aria acestor fenomene va fi în restrângere treptată. Cantitățile de apă vor depăși 20...30 l/mp și izolat 40 l/mp. Notă: manifestări de instabilitate atmosferică vor fi pe arii restrânse și în restul teritoriului.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TULCEA, VASLUI, VÂLCEA, VRANCEA şi Municipiul BUCUREŞTI (37 prefecturi) - COD GALBEN.*

**ÎN ŢARĂ**

Vremea a fost în general instabilă în centrul, sudul și estul țării precum și în zonele montane și submontane. Instabilitatea atmosferică s-a manifestat din a doua parte a zilei prin accentuarea înnorărilor și perioade în care local au fost averse, descărcări electrice, intensificări de scurtă durată ale vântului (viteze de până la 72 km/h la stația meteorologică Roman în județul Neamț), pe alocuri vijelii (consemnată fiind cea din județul Neamț) și căderi de grindină (din surse externe în județul Gorj). Ploile au avut și caracter torențial, iar cantitățile de apă totalizate au fost pe arii restrânse însemnate, din datele centralizate până la ora 06 acestea depășind 15...20 l/mp și izolat 35 l/mp (până la 37 l/mp în județul Neamț, la stația hidrologică Secuieni). În restul teritoriului, cerul a fost variabil, ploi de scurtă durată, slabe cantitativ s-au semnalat cu totul izolat, iar vântul a suflat slab și moderat. Temperaturile maxime s-au încadrat între 20 de grade la Joseni și Rădăuți și 31 de grade la Zimnicea, Bârlad, Urziceni, Calafat, Bechet, Alexandria, Tecuci, Drobeta-Turnu Severin și Videle, iar la ora 06 erau temperaturi cuprinse între 6 grade la Joseni și Miercurea Ciuc și 20 de grade la Constanța-dig și Gura Portiței.

***Observaţii:*** *de ieri dimineață de la ora 06 au fost în vigoare 4 mesaje pentru fenomene meteorologice periculoase imediate dintre care:*

*- 3 avertizări cod portocaliu (2 de către SRPV Bacău și 1 de către CNPM pentru Muntenia);*

*- 1 cod galben emis de către SRPV Sibiu.*

**LA BUCUREŞTI**

Vremea a fost caldă și ușor instabilă. Instabilitatea atmosferică s-a manifestat după-amiaza și seara prin accentuarea temporară a înnorărilor, averse și descărcări electrice. Vântul a suflat slab și moderat. Temperatura maximă a fost de 29 de grade la Afumați și 30 de grade la Băneasa și Filaret, iar la ora 06 erau 17 grade la Băneasa și Afumați și 18 grade la Filaret.

**3. Prognoza meteorologică în intervalul 18.06.2022, ora 09:00 –19.06.2022, ora 09:00**

**ÎN ŢARĂ**

Vremea va fi ușor instabilă, iar regimul termic caracterizat de valori apropiate de cele normale perioadei. Cerul va fi variabil, cu înnorări tempoar accentuate în prima parte a intervalului, când pe arii în general restrânse în regiunile sudice și în zona Carpaților Meridionali, iar cu totul izolat și în cele centrale vor fi averse și descărcări electrice. Vântul va sufla slab și moderat, cu unele intensificări ziua în est, în sud-vest și la munte, dar de scurtă durată și în timpul ploilor. Temperaturile maxime se vor încadra între 22 și 30 de grade, iar cele minime vor fi cuprinse între 8 şi 19 grade, mai scăzute în depresiuni spre 5 grade.

**LA BUCUREŞTI**

Vremea va fi ușor instabilă, dar normală sub aspect termic. Cerul va fi variabil, cu înnorări temporare în special după-amiaza și seara când vor fi ploi de scurtă durată și descărcări electrice. Vântul va sufla slab și moderat, cu unele intensificări în timpul ploilor. Temperatura maximă va fi de 27...28 de grade, iar cea minimă de 14...15 grade, ușor mai scăzută în zona preorășenească.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** informează că în data de 17.06.2022, la ora 13:00, a fost semnalată prezenţa unei substanţe de culoare neagră cu miros urât şi cu resturi menajere pe rigola mal drept, acumulare Mărăcineni, din zona localităţii Mărăcineni, judeţul Argeş. Reprezentanţii A.B.A. Argeş Vedea s-au deplasat pe teren pentru investigaţii şi prelevare de probe. Se va reveni cu informaţii.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei III de aplicare a restricţiilor.

Judeţul Vaslui

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

Judeţul Hunedoara

Începând cu data de 17.05.2022 a fost oprită alimentarea cu apă a barajului Valea de Peşti din Priza Câmpu lui Neag (Buta), pentru efectuarea lucrărilor de înlocuire a conductei Buta-Baraj.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 16.06.2022 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-12**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Agenţia pentru Protecţia Mediului Argeş*** informează despre producerea, în data de 17.06.2022, la ora 09:00, unei poluări accidentale a solului cu 1 litru de ţiţei şi 10 litri de apă de zăcământ, în zona localităţii Leordeni, judeţul Argeş, din cauza unei avarii la o conductă ce aparţine SC OMV Petrom SA. A fost afectată o suprafaţă de circa 2 mp de teren public. S-au luat măsuri pentru remedierea avariei şi curăţarea zonei afectate.

***Agenţia pentru Protecţia Mediului Argeş*** informează despre producerea, în data de 16.06.2022, la ora 16:30, unei poluări accidentale a solului cu 1 litru de ţiţei şi 50 litri de apă de zăcământ, în zona localităţii Oarja, judeţul Argeş, din cauza unei avarii la o conductă ce aparţine SC OMV Petrom SA. A fost afectată o suprafaţă de circa 10 mp de teren public. S-au luat măsuri pentru remedierea avariei şi curăţarea zonei afectate.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 16.06.2022-17.06.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.